आभार व्यक्त करना (Expressing Gratitude) धन्यवाद को आसान बनाना (Thanking Made Easy) धन्यवाद कहने की प्लानिंग करना (Planning Your Thanks) शिष्टाचार को परफेक्ट करना (Perfecting Your Manners)
आभार एक सिंपल 'धन्यवाद' की अपेक्षा ज़रा सा अलग होता है। आभार देने का मतलब अपनी तरफ से शुक्रगुजार और सभ्य होना है, लेकिन साथ ही ये विनम्र, उदार और सराहनीय होने के बारे में भी होता है। ये आपके अलावा किसी दूसरे इंसान के बारे में भी सोचने से संबंध रखता है। किसी की ओर अपना आभार व्यक्त करने से किसी भी परिस्थिति को बढ़ावा देने में मदद मिलती है, इसके साथ ही इससे दूसरों के बर्ताव में भी बदलाव आता है। किसी की भी तरफ आभार व्यक्त करने का सबसे पहला कदम ये है, कि आप इस बात को समझ सकें, कि आखिर आप किस बात के लिए उन्हें आभार देना चाहते हैं। उन चीजों के बारे में जर्नल में लिखना, जिन्हें लेकर आप आभारी हैं, ये आपको इस बारे में समझने में मदद करेगा, कि आप अपने और दूसरों के बारे में कैसा महसूस करते हैं। हर दिन अपने पास मौजूद ऐसी 3 चीजों के बारे में डायरी में लिखना, जिसे लेकर आप आभारी हैं, इसमें ज्यादा वक़्त नहीं लगता। आप आपकी इस डायरी का इस्तेमाल, बच्चों को आभार के बारे में बेहतर समझ लाने और आभारी होना सिखाने में कर सकते हैं। उन्हें हर रात सोने से पहले कम से कम 3 ऐसी बातों के बारे में लिखने में मदद करें, जिन्हें लेकर वो आभारी हैं। अगर वो अभी लिख सकने के लिए काफी छोटे हैं, तो ऐसे में उन्हें ऐसी एक पिक्चर ड्रॉ करने में मदद करें, जिनके लिए वो आभारी हैं। दिन में कम 5 बार किसी तरह के आभार को व्यक्त करने के लिए खुद को चैलेंज करें। आपका ये आभार सिर्फ आपकी फैमिली या आपके क्लोज फ्रेंड्स के लिए नहीं, बल्कि आपको हर किसी के लिए आभार व्यक्त करना चाहिए। आप अगर इस बारे सोचते हैं, तो दुनिया में ऐसे न जाने कितने लोग हैं, जो हर रोज आपकी मदद करते हैं और वो भी आपकी ओर से आभार का एक शब्द सुने बिना, इनमें आपका बस ड्राईवर, रिसेप्सनिस्ट, टेलीमार्केटर्स, ऐसे लोग, जो आपके लिए दरवाजा खोलकर रखते हैं, ऐसे लोग, जो बस में बैठने के लिए खुद खड़े होकर आपको सीट दे देते हैं, साफ-सफाई करने वाले लोग आदि।  आप जब आभार व्यक्त करें, तब उस इंसान का नाम (अगर आपको पता हो, तो) इस्तेमाल करना, आप किस बात के लिए आभारी हैं और आप क्यों इसके लिए आभारी हैं। उदाहरण के लिए, “लिफ्ट रोकने के लिए धन्यवाद, मुझे डर था, कि मैं आज मीटिंग के लिए लेट हो जाऊँगा, अब मैं एकदम सही टाइम पर पहुँच जाऊँगा।!" अगर आपके द्वारा किसी को सामने से आभार व्यक्त न कर पाने के पीछे की कोई प्रैक्टिकल वजह है, तो उसे अपने मन में व्यक्त कर लें, या फिर लिख लें। जरूरी नहीं, कि आभार को किसी आम तरीके (जैसे कि, धन्यवाद कहना) से ही दिखाया जाए, इसके और भी बहुत सारे तरीके हैं। आगे से जब भी हो सके, तब किसी को कुछ ऐसे अलग तरीके से उसके अच्छे काम का आभार दें, जैसे आपने आज से पहले कभी नहीं दिया हो या काफी समय से न किया हो। उदाहरण के लिए: किसी दिन जब आपको आपका पार्टनर थका हुआ लगे, तो डिनर बना देना; किसी दिन अपने बच्चों का ध्यान रखना, ताकि वो उनके फ्रेंड्स से मिलने जा सके; किसी साल अपनी फैमिली के क्रिसमस पार्टी होस्ट करना, आदि। आपको, आप जब छोटे थे, तब किसी के द्वारा आपको कैंडी या और कोई ट्रीट देने पर 'धन्यवाद' देने की सीख देती हुई, आपके मॉम या डैड के द्वारा सुनाई गई कहानियाँ तो जरूर याद होंगी। आपके बच्चों के मन में सिर्फ किसी के लिए शुक्रगुजार होना या आभारी होने की बात ही नहीं डालनी है, बल्कि उन्हें इसे सिखाना भी है। दिये गए ये कुछ स्टेप्स, आपकी आपके बच्चों को आभार के बारे में सिखाने में मदद करेंगे:  आपके बच्चों को आभार के बारे में बताएँ, इसके क्या मायने हैं और ये क्यों इतना जरूरी है। अपने खुद के शब्दों का इस्तेमाल करें और उदाहरण दें। अपने बच्चों को आपकी आभार व्यक्त करने की स्किल्स बतायें। आप इसे एक एक्सरसाइज़ की तरह या 'असल ज़िंदगी' में भी इस्तेमाल कर सकते हैं। किसी और को आभार देने की कोशिश करने में अपने बच्चों की मदद करें। अगर आपके एक से ज्यादा बच्चे हैं, तो उन सबको ही उदाहरण दें और उन सबको फीडबैक भी दें। आभार व्यक्त करने के लिए आपके बच्चों की सराहना करना न भूलें। जब भी आपके बच्चे कुछ अच्छा करें, तो पॉज़िटिव तरीके से उनका हौसला अफजाई करना न भूलें। ये करने में चाहे कितना भी कठिन क्यों न लगे, लेकिन फिर भी आपको उन लोगों के प्रति भी आभार व्यक्त करना होगा, जिन्होंने आपको दुखी किया हो या जो आपको अच्छे न लगते हों। इसे करते वक़्त धैर्य रखना न भूलें, और साथ ही ऐसे भी न बोलें, जिससे लगे कि आप व्यंग्य कर रहे हैं।  ऐसे लोग, जो आपको काफी बुरी फीलिंग देते हैं, हो सकता है, कि किसी बात के लिए उनका अपना एक अलग ही दृष्टिकोण हो। हालाँकि चाहे आप उनके और उनके दृष्टिकोण के साथ सहमत न भी हों, लेकिन फिर भी वो दृष्टिकोण वैलिड हो सकता है। उनके द्वारा उनके विचारों को आपके साथ शेयर करने और आपको भी उस परिस्थिति को एक अलग नजरिए से देखना सिखाने के लिए, आभार व्यक्त करें। फिर चाहे ये स्टेप्स आपको कितना ही परेशान क्यों न कर रहे हों, लेकिन फिर भी उनके बारे में कुछ न कुछ ऐसा जरूर हो सकता है, जो आपको भी अच्छा लगे। वो काफी खिझाने वाले भी हो सकते हैं, लेकिन हो सकता है, कि वो हमेशा ही समय पर आने वाले और ज्यादा व्यवस्थित इंसान हों। ऐसे लोगों से बात करते वक़्त इन सभी पॉज़िटिव पहलुओं की ओर भी ध्यान देकर देखें। इस बात को कुछ इस तरह से सोच लें, कि ये परेशान करने वाला इंसान असल में आपको एक नई स्किल सिखा रहा है। इसी बात के लिए आभारी हो जाएँ, कि आप किसी बेहद परेशान करने वाली परिस्थिति में भी शांत रहना और धैर्य रखना सीख रहे हैं। आभारी होना और आभार व्यक्त कर पाना, इसका आप पर और आपके आसपास मौजूद लोगों पर काफी अच्छा प्रभाव पड़ता है। आभार का खुशी के साथ एक संबंध होता है — वो लोग जो ज्यादा खुश नजर आते हैं, वो असल में ज्यादा आभार व्यक्त किया करते हैं। ऐसा कोई इंसान होना, जो आपके प्रति आभारी हो, ये आपको काफी अच्छा महसूस करा सकता है। आप किस चीज़ के लिए आभारी हैं, इस पर विचार करना भी आपको अपनी लाइफ में मौजूद नेगेटिव चीजों की बजाय, पॉज़िटिव चीजों पर ध्यान लगा पाने में मदद करेगा।  सोने के ठीक पहले उन चीजों के बारे में लिखना, जिनके प्रति आप आभारी हैं, ये आपको बेहतर ढ़ंग से सोने में मदद कर सकता है। इससे न सिर्फ आप सोने से कुछ वक़्त पहले आपकी लाइफ में मौजूद पॉज़िटिव चीजों के बारे में सोचेंगे, बल्कि साथ ही आप आपके मन के विचारों को बाहर निकालकर, पेपर तक ला सकेंगे।  आभारी होना आपको जरा ज्यादा संवेदनशील बनाने में मदद करेगा। ऐसा इसलिए क्योंकि आभार व्यक्त करने वाले लोग अक्सर ही नेगेटिव भावनाओं की बजाय, पॉज़िटिव भावनाओं की ओर ध्यान देते हैं, तो इसलिए जब भी कोई उनके साथ अच्छा व्यवहार नहीं भी करता, तो भी उन्हें ज़रा भी बुरा नहीं लगता। अगर आप किसी को सामने से 'धन्यवाद' बोल रहे हैं, तो उस वक़्त मुस्कुराना और उस इंसान की नजरों में नजरें डालना न भूलें, जिसे आप धन्यवाद कह रहे हैं। ये छोटे-छोटे हाव-भाव या संकेत आपके द्वारा बोले जाने वाले 'धन्यवाद' में ईमानदारी की मात्रा का इजाफ़ा कर देते हैं। किसी को आभार देना अपने आप में ही बहुत बड़ा काम है। 'धन्यवाद' कहने के लिए उनके द्वारा किए गए अच्छे काम की तारीफ़ों के पुल बाँधना और खुद को हर मायने में कम आँकना, कुछ ज्यादा हो जाता है, और शायद आप जिस व्यक्ति को धन्यवाद देने की कोशिश कर रहे हैं उसे शर्मिंदा भी कर सकते हैं। आपके आभार को एकदम सिंपल, एकदम सार्थक और मधुर ही रहने दें। आप किसी को इसलिए धन्यवाद कहने जा रहे हैं, क्योंकि आप उसके द्वारा किए गए काम के लिए तहे दिल से उसके शुक्रगुजार हैं। आपको सिर्फ इस वजह से किसी को धन्यवाद कहने की जरूरत नहीं है, क्योंकि आपको ऐसा करने को कहा गया है, या फिर आपको लगा कि ये बोलना जरूरी है। झूठा आभार एकदम स्पष्ट और अनुचित होता है और इसे आसानी से पहचान भी लिया जाता है।  ये बात खासतौर पर उन लोगों के लिए ज्यादा जरूरी होती है, जो लोग रीटेल सेक्टर में काम कर रहे हैं, और जहाँ पर वो नियमित रूप से कस्टमर्स को धन्यवाद देने के लिए बाध्य महसूस कर सकते हैं। आप अगर सच में दिल से धन्यवाद नहीं कह रहे हैं, तो ये बात कस्टमर को समझ आ जाएगी। फिर चाहे कस्टमर्स को धन्यवाद बोलना ही आपका काम हो, लेकिन तब भी आपको इसे पूरी सच्चाई के साथ बोलने की कोशिश करना चाहिए। आपके सामने ऐसी कई परिस्थियाँ आएँगी, जिनमें किसी इंसान को सिर्फ सामने से 'धन्यवाद' कहना काफी नहीं रहेगा, जैसे कि डिनर पर आपका ध्यान रखना, आपको कोई उपहार देना, आदि। जब इस तरह की परिस्थियाँ आएँ, तब लिखा हुआ 'धन्यवाद' ज्यादा प्रभावी रहेगा। जिस किसी ने भी आपके साथ में इतना अच्छा और एक्स्ट्रा स्पेशल व्यवहार किया है, उसे बदले में भी ऐसा ही कुछ एक्स्ट्रा स्पेशल मिलना चाहिए, और एक लिखा हुआ 'धन्यवाद' नोट या कार्ड, उनके द्वारा किए हुए अच्छे काम का आभार व्यक्त करने का सबसे अच्छा तरीका है।   आप अगर एक कार्ड इस्तेमाल करने का निर्णय कर लेते हैं, तब ऐसी परिस्थितियों के लिए एक खाली कार्ड काफी अच्छी तरह से काम करता है। खाली कार्ड के अंदर आप अपने अनुसार संक्षिप्त, लेकिन अपने हिसाब से जरूरी बातें लिखने को स्वतंत्र होते हैं। आपका ये 'धन्यवाद' नोट चाहे जिस भी फॉर्मेट में हो, इसमें आपके द्वारा 'धन्यवाद' दिये जाने की वजह का जिक्र अच्छी तरह से किया गया होना चाहिए। हालाँकि ईमेल (email) लिखना भी पर्सनल हो सकता है, लेकिन फिर भी ऐसी परिस्थिति में ईमेल न ही लिखना बेहतर होगा। ईमेल में असली नोट या कार्ड के जितनी अच्छी-भावनाएं और सच्चाई नहीं व्यक्त होगी। किसी और को आपकी तरफ से किसी के लिए 'धन्यवाद' नोट भेजने को न कहें, आप अपने हांथ से ही ये करें। अगर ये 'धन्यवाद' सीधे आपकी ओर से नहीं आता, तो ये उतना सच्चा नहीं लगेगा। आप अगर सच में एक ऐसे बिजी इंसान हैं, जिसके पास एक्स्ट्रा टाइम नहीं होता, तो अपने साथ में कुछ ऐसे कस्टम 'धन्यवाद' कार्ड रख लें, जो आपके लिए ही तैयार किए गए हों। या फिर काफी सारे खाली कार्ड्स खरीद लें और उन्हें आपकी डेस्क पर रख लें। आप अगर किसी को 'धन्यवाद' कहने के लिए सही तरीके को नहीं समझ पा रहे हैं, या आपको ये भी नहीं समझ आ रहा कि एक 'धन्यवाद' कार्ड में क्या बोलना चाहिए, तो फिर कौन (who), क्या (what) और कब (when) टेम्पलेट का इस्तेमाल करके देखें। आपको जितने भी लोगों को 'धन्यवाद' कार्ड देना है, उन लोगों की एक लिस्ट बनाकर आपकी 'धन्यवाद' प्रोसेस की शुरुआत करें। उदाहरण के लिए, अगर आपके बर्थडे पर आपको अलग-अलग तरह के बहुत सारे गिफ्ट मिले हैं, तो उन लोगों (और किसने आपको क्या दिया है) की एक लिस्ट तैयार कर लें, जिन्होंने आपको ये गिफ्ट दिये हैं। इस लिस्ट में हर उस इंसान का नाम भी शामिल होना चाहिए, जिसने इवैंट (मतलब कि आपकी बर्थडे पार्टी) प्लान करने में आपकी मदद की। किसी भी पर्सनल 'धन्यवाद' नोट के 6 बेसिक पार्ट्स होते हैं — ग्रीटिंग (greeting) या अभिवादन, धन्यवाद की अभिव्यक्ति, डिटेल्स, अगली बार, रीस्टेटमेंट (restatement) पुनः कथन और सम्मान होता है।   अभिवादन (The Greeting) काफी आसान होता है। 'धन्यवाद' नोट की शुरुआत, उस इंसान के नाम से करें, जिसे आप धन्यवाद दे रहे हैं। अगर ये फॉर्मल 'धन्यवाद' नोट है, तो फॉर्मल तरीके से (जैसे, श्रीमान सुरेश जी) उनका अभिवादन करें, अगर वो एक फैमिली या एक क्लोज फ्रेंड हैं, तो आप अनफॉर्मल तरीके से (जैसे हेलो सुरेश) भी उनका अभिवादन कर सकते हैं।  धन्यवाद की अभिव्यक्ति (The Expression of Thanks) ये वो जगह से, जहाँ आप किसी को उनके किए का धन्यवाद देते हैं। इस भाग की शुरुआत 'धन्यवाद' शब्द से करें। लेकिन अगर आप चाहें तो ज़रा ज्यादा क्रिएटिव (जैसे कि, जब मैंने तुम्हारे दिये गिफ्ट को देखा, तो मेरा तो दिन ही बन गया) ढंग से भी कर सकते हैं।  डिटेल्स (The Details) ये वो जगह है, जहाँ आपको पूरा ब्यौरा देना होता है। आपकी तरफ से उस इंसान को धन्यवाद देने की असली वजह का ब्यौरा देने से, आपके नोट में ज्यादा सच्चाई और पर्सनल टच जुड़ जाएगा। आप यहाँ पर आपको मिले हुए उस स्पेशल गिफ्ट के बारे में कुछ जानकारी या फिर आपको गिफ्ट में मिले हुए पैसे आपने कहाँ पर खर्च किए, की जानकारी भी दे सकते हैं।  अगली बार (The Next Time) ये वो जगह है, जहाँ आप उस इंसान से अगली बार मिलने या बात करने पर की जाने वाली किसी चीज़ का जिक्र करेंगे। उदाहरण के लिए, आप अगर आपके दादा-दादी (ग्रैंडपैरेंट्स) को एक 'धन्यवाद' नोट भेज रहे हैं, और आप बहुत जल्दी ही उनसे बहुत जल्द ही क्रिसमस पर मिलने जा रहे हैं, तो इस बात का जिक्र करें।  रीस्टेटमेंट (The Restatement) इस जगह पर आप एक और धन्यवाद मैसेज के साथ, अपने 'धन्यवाद' नोट को बंद करेंगे। आप यहाँ पर एक और सेंटेन्स (जैसे, आपकी इस उदारता के लिए एक बार फिर से धन्यवाद, मैं कॉलेज जाने को लेकर काफी उत्साहित हूँ और उसमें ये पैसे मेरी काफी मदद करने वाले हैं) लिख सकते हैं या फिर आप सिंपल ढ़ंग से एक बार और 'धन्यवाद' बोल सकते हैं।  सम्मान (The Regards) ये काफी हद तक अभिवादन की तरह ही होता है, बस इस बार आप आपका नाम लिख रहे होंगे। आप किसे धन्यवाद कर रहे हैं, उसके अनुसार ये कुछ ज्यादा फॉर्मल (जैसे कि, साभार) या कम फॉर्मल (जैसे कि, प्यार से) भी हो सकता है। आपको ज़्यादातर 'धन्यवाद' कार्ड्स और नोट्स को इवैंट के एक महीने के अंदर ही भेज देना चाहिए, लेकिन इन्हें और जल्दी भेज देना और भी बेहतर रहेगा। अगर आप इस सीमा से आगे गुजर जाते हैं, तो भी आप अभी भी देर होने के लिए एक क्षमायाचना के साथ आपका 'धन्यवाद' नोट लिखना शुरू कर सकते हैं। आप अगर किसी बड़े इवैंट में आए हुए बहुत सारे लोगों के लिए 'धन्यवाद' कार्ड भेज रहे हैं, तो हर रोज कुछ इतने 'धन्यवाद' नोट्स लिखने के लिए कुछ नोट्स की सीमा तय कर लें, जब तक कि ये पूरे न हो जाएँ। अलग-अलग परिस्थिति और इवैंट के लिए अलग-अलग तरह के 'धन्यवाद' शिष्टता की जरूरत होती है। हालाँकि इन गाइडलाइंस को फॉलो करना चाहिए, इसके लिए ऐसा कोई नियम नहीं है, ये तो सभ्यता बनते जा रहे हैं। दिये गए कारणों के लिए 'धन्यवाद' नोट या कार्ड भेजना आम है:  किसी भी प्रकार का गिफ्ट पाना, जिसमें पैसे भी शामिल हैं। ये गिफ्ट आपके बर्थडे, एनिवर्सरी, ग्रेजुएशन, घर की पूजा, हॉलिडे आदि के लिए हो सकता है। किसी और के घर पर एक डिनर पार्टी या स्पेशल अवसर (जैसे कि, फेयरवेल पार्टी) में शामिल होना। आपकी शादी में जिन्होंने इनमें से कोई काम किया है, उन्हें अपने हांथ से लिखा हुआ 'धन्यवाद' कार्ड भेजना एक रिवाज माना जाता है। इसके साथ ही इन कार्ड्स को इवैंट के 3 महीने के अंदर भेजना भी रिवाज होता है, हालाँकि आप अगर अप-टू-डेट रहकर, गिफ्ट्स मिलने के बाद, शादी के प्रोग्राम खत्म होने का इंतज़ार करने से पहले कार्ड दे देते हैं, तो आपके लिए और भी ज्यादा आसान रहेगा।  ऐसा कोई इंसान, जिसने आपको आपकी सगाई, रोका या शादी के लिए गिफ्ट भेजा हो, जिसमें पैसे भी शामिल हैं। ऐसा कोई जो आपकी शादी की पार्टी का स्पेशल मेम्बर (जैसे आपका बेस्ट फ्रेंड, मेहँदी वाली या संगीत वाली) रहा हो। ऐसा कोई जिसने आपके सम्मान में कोई पार्टी (जैसे, सगाई की पार्टी, बेचलर पार्टी, आदि) दी हो। ऐसा कोई जिसने आपकी शादी को सफल बनाने में मदद की हो, जिसमें वो दुकानदार और सप्लायर (जैसे कि, बेकर, फूल वाला, डेकोरेटर, शेफ आदि) भी शामिल हैं, जिन्होंने आपकी शादी को इतना सफल बनाया। ऐसा कोई इंसान, जिसने आपकी शादी की प्लानिंग के दौरान, अपनी सीमाओं से आगे बढ़कर (जैसे कि, आपके पड़ोसी, जिन्होंने आपके मेहमानों को अपने घर में पनाह दी) आपके लिए कुछ किया हो। अगर आप किसी जॉब, इंटर्नशिप या वॉलंटियर पोजीशन के लिए इंटरव्यू देकर आए हैं, तो इंटरव्यू पूरा होने के बाद जितना जल्दी हो सके, उतना जल्दी आपको आपके इंटरव्यूवर को एक 'धन्यवाद, नोट या कार्ड भेज देना चाहिए।  आपके कार्ड पर उस जॉब के बारे में लिखना न भूलें, जिसके लिए आपने इंटरव्यू दिया था और साथ ही हो सके तो इंटरव्यू के दौरान हुई किसी खास बात का भी जिक्र करें। हर किसी के नाम की एकदम सही स्पेलिंग लिखने की पुष्टि करें। इंटरव्यू पूरा होने के बाद में 'धन्यवाद' नोट में, आपके इंटरव्यूवर के नाम की गलत स्पेलिंग लिखने से ज्यादा बुरा और क्या होगा। अगर आपके इंटरव्यूवर ने उनका परिचय उनके फर्स्टनेम के साथ न दिया हो या फिर आप से उन्हें उसी नाम से पुकारने को न कहा हो, तो आपके 'धन्यवाद' नोट में एक फॉर्मल ग्रीटिंग जरूर शामिल करें। इंटरव्यू के लिए 'धन्यवाद' नोट लिखने के लिए असली कार्ड या लैटर की बजाय, ईमेल भेजना अजीब नहीं माना जाता। वैसे लोजीकली देखा जाए, तो कार्ड पाने में या इंटरव्यूवर को नोट भेजने में काफी वक़्त भी लगता है, तो इसलिए यही ऑप्शन ज्यादा बेहतर होगा। किसी यूनिवर्सिटी या कॉलेज में किसी भी तरह की फायनेंसियल मदद पाना, बहुत अच्छा होता है। इनमें से ज़्यादातर मदद या दान उन स्टूडेंट्स को दिया जाता है, जो डोनेशन के जरिये आते हैं। फिर चाहे किसी ने अलग से आपको मदद दी हो, फैमिली से मदद मिली हो, किसी ऑर्गनाइज़ेशन की तरफ से मदद आई हो, आपके लिए आर्थिक मदद देने का आभार व्यक्त करते हुए एक 'धन्यवाद' नोट देना, आपकी तरफ से उनकी तारीफ करने का एक अच्छा तरीका हो सकता है।  ये मदद अगर आपको आपके स्कूल से मिली है, वो डिपार्टमेंट, जो मदद करने लायक उम्मीदवारों को चुनता है, उसके जरिये आप 'धन्यवाद' भेजने के लिए ईमेल एड्रेस का पता लगा सकते हैं। जैसे कि ये वो लोग नहीं हैं, जिन्हें आप पर्सनली जानते हैं, इसलिए इस 'धन्यवाद' लैटर को अनौपचारिक रखने की बजाय एकदम फॉर्मल और सभ्य रखें। लैटर भेजने से पहले, लैटर में कोई ग्रामर या स्पेलिंग न होने की पुष्टि करने के लिए इसे जाँचना (और दोबारा जाँचना) न भूलें। गलती से भी कोई गलती होने की संभावना को जाँचने के लिए, आप इसे किसी और से भी पढ़ा सकते हैं। इस तरह के 'धन्यवाद' नोट्स को हांथ से तैयार किए गए नोट या कार्ड की अपेक्षा, एक अच्छे पेपर पर तैयार किए गए एक फॉर्मल बिजनेस लैटर की तरह भेजना उचित माना जाता है।
आभार क्या होता है, इसे समझें: एक आभार जर्नल (डायरी) लिखें: दिन में कम से कम 5 बार आभार व्यक्त करें: आभार व्यक्त करने के लिए नए तरीकों की तलाश करें: आपके बच्चों को आभार देना सिखाना: सिर्फ ऐसे लोगों को आभार न दें, जिन्होंने आपके साथ अच्छा किया है, या जो आपके साथ अच्छा बर्ताव किया करते हैं: इस बात को पहचानें, कि आभार अक्सर लाभ के साथ में आता है: मुस्कुराएँ और नजरों से नजरें मिलाएँ: इसे आसान ही बनाए रखें: आपके धन्यवाद में सच्चाई दर्शाएँ: थैंक यू नोट या कार्ड लिखें: अपना काम किसी और को न सौपें: एक 'धन्यवाद' टेम्पलेट इस्तेमाल करें: आपको जिन लोगों को धन्यवाद कहना है, उन लोगों की एक लिस्ट तैयार कर लें: आप किस वजह से उनके शुक्रगुजार हैं, उस वजह को लिखें: आप कब धन्यवाद देना या भेजना चाहते हैं, प्लान करें: 'धन्यवाद' की तमीज़ के बारे में जानकारी रखें: 3 महीने के अंदर शादी का 'धन्यवाद' कार्ड भेज दें: किसी इंटरव्यू के लिए फौरन एक 'धन्यवाद' नोट लिखें: पढ़ाई के लिए फायनेंसियल मदद करने वाले, ग्रांट या स्कालरशिप देने वाले इंसान के लिए एक पर्सनल 'धन्यवाद' तैयार करें:
https://www.wikihow.com/Thank-Someone https://www.wikihow.com/Thank-Someone https://www.wikihow.com/Thank-Someone https://www.wikihow.com/Thank-Someone
Expressing Gratitude Thanking Made Easy Planning Your Thanks Perfecting Your Manners